**adat@mjvsz.hu**

**Tisztelt Polgármester Kollégám!**

Január 12-én konferenciát szerveztünk Budapesten annak érdekében, hogy a hazai települések vezetőivel közösen lépjünk fel a falvainkat és városainkat veszélyeztető felső korlát nélküli betelepítési kvóta és a Soros-szervezetek ellen.

Brüsszel ugyanis olyan határozatot akar tető alá hozni, amelynek értelmében az unió területére lépő migránsokat szétosztanák a tagországok között. Mégpedig úgy, hogy a betelepítések célpontjai elsősorban azok a tagállamok lennének, amelyek eddig nem, vagy kevés migránst fogadtak be, és ilyen hazánk is. Ezzel párhuzamosan a helyi közösségeinkben is egyre- másra jelennek meg olyan szervezetek, amelyek a bevándorlást kívánják előkészíteni és elfogadtatni, miközben a magyar emberek elsöprő többsége egyértelműen kifejezte, nem akarja, hogy hazánk bevándorlóország legyen.

A konferencián jelenlévők éppen ezért elfogadtak egy felhívást, amelynek célja az, hogy egységbe kovácsolja mindazokat, akiknek felelősségük van hazánk biztonságának megóvásában. Ezért azt kérem Öntől is, hogy csatlakozzon a felhívásunkhoz, településük képviselő testülete, illetve közgyűlése hozzon határozatot annak érdekében, hogy gyermekeink és unokáink továbbra is egy biztonságos országban nőhessenek fel.

Levelemhez mellékelem a szóban forgó felhívást, valamint egy határozattervezetet is, amelyet egyetértése esetén kérem, terjessze képviselő testülete elé.

Budapest, 2018. január 16.

                                               Tisztelettel:

**Szita Károly**